Για να προσθέσουμε περισσότερο γεύση στο κριθαρότο πρέπει να κατανοήσουμε αρχικά την τεχνική παρασκευής του. Κριθαρότο ονομάζεται το πιάτο το οποίο βασίζεται στην τεχνική του γνωστού ιταλικού πιάτου, του ριζότο. Με αυτή την τεχνική το κριθαράκι μαγειρεύεται σε ζωμό ο οποίος προστίθεται σταδιακά σε αυτό. Ο ζωμός παίζει καθοριστικό ρόλο στη γεύση του για αυτό και κατά την παρασκευή του αν θέλουμε να προσθέσουμε περισσότερο γεύση στο κριθαρότο θα πρέπει να χρησιμοποιήσουμε ένα σωστό ζωμό γεμάτο γεύση. Ιδανικοί είναι οι ζωμοί κοτόπουλου, μοσχαριού, λαχανικών αλλά και θαλασσινών στην περίπτωση ενός κριθαρότου με θαλασσινά. Τέλος, υπέροχη γεύση προσθέτει και η προσθήκη κάποιου τριμμένου τυριού στο τέλος της παρασκευής του, όπως π.χ. η παρμεζάνα.